A köztársaság 1918-as kikiáltása után a község Felső-Ausztria tartományhoz került. Miután a Német Birodalom 1938-ban bekebelezte Ausztriát, az Oberdonaui gauba sorolták be. Itt épült a mauthauseni koncentrációs tábor egyik altábora. A foglyokat a ennsi vízierőmű, valamint hidak és házak építéséhez osztották be. A második világháború végén az amerikai és szovjet csapatok az Ennsnél találkoztak és másfél hónapig (1945 június végéig) a falu északi részét a Vörös Hadsereg, a délit az amerikaiak szállták meg. A megszállási zónák elosztásakor ezután Großraming az amerikaiba került, egészen 1955-ig.